Acu kan deg inzan ad d-naf wid ur nesɛi ara tameɣrut ggten ɣef wid yesɛan tameɣrut. Tameɣrut deg inzan nettaf-itt s waṭas s talɣa: AA d AB. Yenna-d daɣen Ṣalḥi: di tmdyazt taqbaylit, llan sin n leṣnaf n tmeɣrutin, tella tmeɣrut tagensant (daxel n wafir), tella tmeɣrut tanirit (taggara n wafir)28. D sin leṣnaf i nezmer ad naf ula deg yinzan n teqbaylit, akken i nezmer ad ten-naf ula deg inzan n tcawit n wammuden-nneɣ.